CELEX: 62020CA0363
Language: et
Date: 2022-01-13 00:00:00
Title: Kohtuasi C-363/20: Euroopa Kohtu (kaheksas koda) 13. jaanuari 2022. aasta otsus (Fővárosi Törvényszéki eelotsusetaotlus – Ungari) – MARCAS MC Szolgáltató Zrt. versus Nemzeti Adó- és Vámhivatal Fellebbviteli Igazgatósága (Eelotsusetaotlus – Äriühingud – Äriühingu tulumaks – Maksukontroll – Liidu õiguse kohaldamisala – Euroopa Liidu põhiõiguste harta – Artikli 51 lõige 1 – Liidu õiguse rakendamine – Puudumine – Neljas direktiiv 78/660/EMÜ – Teatavat liiki äriühingute raamatupidamise aastaaruanded – Intellektuaalomandiõigustest saadud tulu raamatupidamisarvestusse kandmine – Artikli 2 lõige 3 – Õige ja erapooletu ülevaate põhimõte – Artikkel 31 – Raamatupidamise aastaaruandes näidatud kirjete hindamine – Raamatupidamisarvestuse põhimõtete järgimine)

7.3.2022   
            
            
               ET
            
            
               Euroopa Liidu Teataja
            
            
               C 109/9
            
         
      Euroopa Kohtu (kaheksas koda) 13. jaanuari 2022. aasta otsus (Fővárosi Törvényszéki eelotsusetaotlus – Ungari) – MARCAS MC Szolgáltató Zrt. versus Nemzeti Adó- és Vámhivatal Fellebbviteli Igazgatósága
      (Kohtuasi C-363/20) (1)
      
      (Eelotsusetaotlus - Äriühingud - Äriühingu tulumaks - Maksukontroll - Liidu õiguse kohaldamisala - Euroopa Liidu põhiõiguste harta - Artikli 51 lõige 1 - Liidu õiguse rakendamine - Puudumine - Neljas direktiiv 78/660/EMÜ - Teatavat liiki äriühingute raamatupidamise aastaaruanded - Intellektuaalomandiõigustest saadud tulu raamatupidamisarvestusse kandmine - Artikli 2 lõige 3 - Õige ja erapooletu ülevaate põhimõte - Artikkel 31 - Raamatupidamise aastaaruandes näidatud kirjete hindamine - Raamatupidamisarvestuse põhimõtete järgimine)
      (2022/C 109/13)
      Kohtumenetluse keel: ungari
      
         Eelotsusetaotluse esitanud kohus
      
      Fővárosi Törvényszék
      
         Põhikohtuasja pooled
      
      
         Hageja: MARCAS MC Szolgáltató Zrt.
      
         Kostja: Nemzeti Adó- és Vámhivatal Fellebbviteli Igazgatósága
      
         Resolutsioon
      
      
                  1.
               
               
                  Euroopa Liidu Kohtul puudub pädevus Fővárosi Törvényszéki (Pealinna kohus, Ungari) 29. juuni 2020. aasta otsusega esitatud küsimustele vastamiseks osas, milles need puudutavad liikmesriigi maksuhalduri tegevust seoses maksuõigusrikkumiste kontrollimise ja nende eest karistamisega äriühingu tulumaksu valdkonnas.
               
            
                  2.
               
               
                  Nõukogu 25. juuli 1978. aasta neljanda direktiivi 78/660/EMÜ, mis põhineb [ELTL artikli 50 lõike 2 punktil g] ja käsitleb teatavat liiki äriühingute raamatupidamise aastaaruandeid, muudetud Euroopa Parlamendi ja nõukogu 18. juuni 2003. aasta direktiiviga 2003/51/EÜ, artikli 2 lõiget 3 ja artiklit 31 tuleb tõlgendada nii, et nendega ei ole vastuolus liikmesriigi maksuhalduri selline praktika, millega vaidlustatakse äriühingu raamatupidamiskirjed põhjendusel, et need kalduvad kõrvale selle liikmesriigi õigusnormides ette nähtud ammendavuse ja sõltumatuse põhimõtetest, kuigi kõiki muid neis õigusnormides ette nähtud arvestuspõhimõtteid on järgitud, kui see kõrvalekaldumine ei kujuta endast erandlikku kõrvalekaldumist, mida on vaja õige ja erapooletu ülevaate põhimõtte järgimise tagamiseks ja mis on avaldatud raamatupidamisaruannete lisades koos selle põhjenduse ning hinnanguga selle mõju kohta varale, kohustustele, finantsseisundile ning kasumile või kahjumile.
               
            
         (1)  ELT C 413, 7.12.2020.